สวัสดีค่ะอยากถามคุณเรื่องยาคุมค่ะ พอดีเคยกินยาคุมแบบ 28เม็ด กินได้ประมาณ5เม็ดแล้วหยุดกินค่ะ หยุดกินได้เป็นเดือน2เดือนแล้วนะคะ ปัจจุบันอยากมากินใหม่ กินแบบคุมกำเนิด กินแค่1เดือนนะคะ เลยอยากรู้ว่าสามารถทานเริ่มใหม่เม็ดที่6 ได้หรือเปล่า (ทานช่วง1-5วันที่เป็นประจำเดือนค่ะ)หรือซื้อแผงใหม่เลยคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ซึ่งสำคัญคือการกินให้ครบเม็ด และกินติดต่อกันจนหมดแผงยา หากยาเหลือไม่ครบในแผงนั้นๆ อาจจะแนะนำซื้อยาแผงใหม่มากินเลยจะดีกว่า เพราะถ้ากินแผลที่เหลือไป ก็เท่ากับว่าจะได้ยาเม็ดที่มีฮอร์โมนไม่ครบค่ะ